open-index/open-wikipedia-markdown huggingface dataset:
संकीर्णता (स्टेनोसिस)

**संकीर्णता** *(बहुवचन:* **संकीर्णताएं** ; प्राचीन यूनानी शब्द στένωσις, अर्थात "संकुचन" से), रक्त वाहिका या अन्य नलीदार अंगों अथवा संरचनाओं के असामान्य संकुचन को कहते हैं। 

इसे कभी-कभार ***निकोचन (स्ट्रिकचर)'' ''' (जैसे कि मूत्रमार्ग निकोचन) भी कहा जाता है।

***निकुंचन (कोआर्कटेशन)* *' इसका पर्यायवाची शब्द है, लेकिन इसे सामान्यतः केवल महाधमनी से संबंधित निकुंचन (एओर्टिक कोआर्कटेशन) के सन्दर्भ में ही इस्तेमाल किया जाता है।

## निदान
नलीदार अंगों से संबंधित प्रकार की संकीर्णताएं अक्सर संकुचित रक्त वाहिकाओं के ऊपर रक्त के तीव्र प्रवाह से उत्पन्न होने वाली ध्वनि से संबंधित होती हैं। इस ध्वनि को स्टेथोस्कोप द्वारा सुना जा सकता है, लेकिन निदान की पुष्टि के लिए सामान्यतः किसी प्रकार की चिकित्सकीय इमेजिंग की आवश्यकता होती है।

## कारण

* एथीरोस्केलेरोसिस, धमनियों में संकुचित घावों (स्टीनोटिक लीजन) को उत्पन्न करता है। 
* जन्म-दोष 
* मधुमेह
* इआट्रोजेनिक, उदाहरण माध्यमिक या विकिरण चिकित्सा
* संक्रमण
* सूजन
* इश्चेमिया
* नियोप्लाज्म - ऐसे मामलों में, स्टेनोसिस को अक्सर "घातक" या "सुसाध्य" कहा जाता है हालांकि यह विशेषता वास्तविकता में खुद सूजन को सन्दर्भित करती है।
* धूम्रपान
* यूरीट्रल
* मूत्रमार्ग

## प्रकार
इसके परिणामस्वरूप उत्पन्न होने वाला संलक्षण, प्रभावित संरचना पर निर्भर करता है। 

**वेस्क्युलर** स्टेनोटिक घावों के उदाहरणों में शामिल हैं:
* आंतरायिक खंजता (क्लौडिकेशन) (परिधीय धमनी संकीर्णता)
* एनजाइना (कोरोनरी धमनी संकीर्णता)
* कारटोइड धमनी संकीर्णता जो स्ट्रोक तथा क्षणिक इशेमिक प्रकरणों को जन्म देती है।
* गुर्दे की धमनी की संकीर्णता

ह्रदय के वाल्व की संकीर्णता के प्रकार हैं:
* पल्मोनरी वाल्व संकीर्णता
* द्विकपर्दी (मिट्रल) संकीर्णता
* त्रिकपर्दी वाल्व संकीर्णता
* एओर्टिक वाल्व संकीर्णता

अन्य शारीरिक संरचनाओं/अंगों की संकीर्णता/निकोचन में शामिल हैं:
* पाईलोरिक स्टेनोसिस (गैस्ट्रिक बहिर्वाह रुकावट)
* प्रतिरोधी पीलिया (पित्त नली का स्टेनोसिस)
* आंत्र बाधा
* फाइमोसिस
* जलशीर्ष (हाइड्रोसेफ़लस)
* स्टेनोजिंग टीनोसाइनोवाईटिस
* काठ, गर्भाशय ग्रीवा या वक्ष रीढ़ की हड्डी का स्टेनोसिस
* सबग्लोटिक स्टेनोसिस (एसजीएस)

## इन्हें भी देखें
* रेस्टीनोसिस
* नलिकारोध

## सन्दर्भ

## बाहरी कड़ियाँ
* ट्रेकियल स्टेनोसिस का ऑडियो और वीडियो

श्रेणी:चिकित्सा संबंधी शब्द
श्रेणी:सकल विकृतिविज्ञान
केन्‍द्रीय सड़क अनुसंधान संस्‍थान

**केन्‍द्रीय सड़क अनुसंधान संस्‍थान** (Central Road Research Institute / CRRI) की स्‍थापना भारत} की एक प्रमुख राष्‍ट्रीय प्रयोगशाला के रूप में 1948 में वैज्ञानिक तथा औद्योगिक अनुसंधान परिषद की एक अंगभूत प्रयोगशाला के रूप में की गई I संस्‍थान की स्‍थापना का उद्देश्‍य सड़कों तथा हवाई पट्टियों का अभिकल्‍प, निर्माण एवं रखरखाव, बडे़ तथा मध्‍यम शहरों की यातायात तथा परिवहन आयोजना, विभिन्‍न क्षेत्रों में सड़कों का प्रबन्‍ध, मार्जिनल सामग्री का सुधार, सड़क निर्माण में औद्योगिक अपशिष्‍ट की उपयोगिता, भू स्‍खलन नियंत्रण, भू सुधार पर्यावरणीय प्रदूषण तथा सड़क यातायात सुरक्षा पर अनुसंधान तथा विकास परियोजनाओं पर कार्य करना है I संस्‍थान भारत तथा विदेशों में विभिन्‍न उपयोगकर्ता संगठनों को तकनीकी तथा परामर्श सेवाएं प्रदान करता है I संस्‍थान सड़क तथा रन-वे परियोजनाओं के कार्य निष्‍पादित करने के लिए 1962 से जन समूह तक अनुसंधान तथा विकास उप‍लब्धियों के प्रचार प्रसार के लिए राष्‍ट्रीय तथा अन्‍तर्राष्‍ट्रीय प्रशिक्षण कार्यक्रमों/पुनर्ग्रहण शिक्षण पाठ्यक्रमों को आयोजित करने का सामर्थ्‍य रखता है I महामार्ग अभियांत्रिकी के क्षेत्रों में मानव संसाधन की क्षमता बनाने के लिए संस्‍थान के पास राष्‍ट्रीय तथा अन्‍तर्राष्‍ट्रीय प्रशिक्षण कार्यक्रमों को आयोजित करने की क्षमता है I

सीएसआईआर केंद्रीय सड़क अनुसंधान संस्थान (सीआरआरआई) की स्थापना भारत सरकार के वैज्ञानिक एवं औद्योगिक अनुसंधान परिषद की एक घटक प्रयोगशाला के रूप में सन् 1952 में दिल्ली में की गई। संस्थान राजमार्ग और सड़क परिवहन प्रौद्योगिकी के प्रमुख क्षेत्रों में व्यवसाय को उच्च गुणवत्ता और विश्व स्तर पर स्वीकार्य अनुसंधान और परामर्श सेवाएं प्रदान करता है। संस्थान के पांच अनुसंधान एवं विकास क्षेत्र तथा चार अवसंरचना तकनीकी सहायता क्षेत्र है। सीएसआईआर - सीआरआरआई एक आईएसओ 9001 प्रमाणपत्र प्राप्त संस्थान है।

संस्थान में अनुसंधान और विकास क्षेत्रों में सड़क और सड़क परिवहन के सभी पहलुओं पर अनुसंधान और विकास कार्य संपन्न किए जाते हैं। इनकी गतिविधियों को पाँच प्रमुख क्षेत्रों में समूहीकृत कर सकते हैं, जैसे कुटिटम अभियांत्रिकी और सामग्री, भूतकनीकी अभियांत्रिकी, सेतु और संरचनाएं, यातायात और परिवहन योजना, सड़क विकास योजना एवं प्रबंधन। संस्थान प्रायोजित और अनुबंध अनुसंधान कार्य करता है और सभी सरकारी और निजी क्षेत्र के संगठनों के लिए परामर्श सेवाएं प्रदान करता है।1973 mai sathapana

## बाहरी कड़ियाँ
* केन्‍द्रीय सड़क अनुसंधान संस्‍थान का जालघर
* केन्‍द्रीय सड़क अनुसंधान संस्‍थान का जालघर (पुराना जालघर)

संस्‍थान, केन्‍द्रीय सड़क अनुसंधान
श्रेणी:भारत में अनुसंधान संस्थाएँ
रामनगर

**रामनगर** हो सकता है:

* रामनगर, कनार्टक
* रामनगर, बाराबंकी
* रामनगर, उत्तराखण्ड
* रामनगर, वाराणसी
* रामनगर, उत्तर प्रदेश
* रामनगर, मध्य प्रदेश
* रामनगर, पश्चिम बर्धमान - पश्चिम बंगाल में नगर
पूर्वकाल में विश्व के विभिन्न क्षेत्रों के सकल घरेलू उत्पाद

center|thumb|600px|१००० ई से आजतक विश्व के विभिन्न भागों के सकल घरेलू आय का परिवर्तन

## विश्व 0001–2003
निम्नलिखित सारणी सन् २००७ में प्रकाशित *Contours of the World Economy, 1–2003 AD* से ली गयी है। 

## बाहरी कड़ियाँ
* Angus Maddison — Historical statistics
* Walter Scheidel — Papers on ancient economy and demography
* Historical Statistics of the World Economy: 1-2006 AD(Excel Download) Maddison Update

श्रेणी:सकल घरेलू उत्पाद
विश्व बालश्रम दिवस

**विश्व बालश्रम दिवस** 12 जून को मनाया जाता है।

## भारत
भारत में बालश्रम की समस्या दशकों से प्रचलित है। भारत सरकार ने बालश्रम की समस्या को समाप्त कदम उठाए हैं। भारतीय संविधान के अनुच्छेद 23 खतरनाक उद्योगों में बच्चों के रोजगार पर प्रतिबंध लगाता है।

भारत की केंद्र सरकार ने 1986 में बालश्रम निषेध और नियमन अधिनियम पारित कर दिया। इस अधिनियम के अनुसार बालश्रम तकनीकी सलाहकार समिति नियुक्त कि गई। इस समिति की सिफारिश के अनुसार, खतरनाक उद्योगों में बच्चों की नियुक्ति निषिद्ध है।

1987 में, राष्ट्रीय बालश्रम नीति बनाई गई थी।

श्रेणी:दिवस
राष्ट्रीय भूभौतिकीय अनुसंधान संस्थान

**राष्ट्रीय भूभौतिकीय अनुसंधान संस्थान** (National Geophysical Research Institute / एन.जी.आर.आई.), वैज्ञानिक तथा औद्योगिक अनुसंधान परिषद् की एक संघटक प्रयोगशाला है। पृथ्वी विज्ञान के बहुविषयी क्षेत्रों में अनुसंधान करने के ध्येय से राष्ट्रीय भूभौतिकीय अनुसंधान संस्थान की स्थापना 1961 में की गई। एनजीआरआई का अधिदेश संपोषणीय तरीके से भूसंसाधनों का उपयोग करने के बारे में विचारपूर्ण निर्णय लेने में सरकारी अभिकरणों, सार्वजनिक एवं निजी क्षेत्र के हितधारकों को सक्षम बनाने और प्राकृतिक खतरों के प्रति मुस्तैदी एवं उन्हें सामना करने की ताकत को सुधारने हेतु सार्वजनिक-हित विज्ञान के लिए अनुसंधान करना है। संस्थान इंजीनियरी भूभौतिकी, भूकम्प विज्ञान, भूगतिकी एवं भू-पर्यावरण के अध्ययन के अतिरिक्त हाइड्रोकार्बन, खनिज तथा भूजल स्रोतों के अन्वेषण में प्रमुख भूमिका निभाता है। 

इस संस्थान की अनुसन्धान गतिविधियाँ मोटे तौर पर तीन विषयों के अन्तर्गत होती हैं: 
*(१) **भूगतिकी**, जो पृथ्वी प्रणाली और प्रक्रियाओं के मूलभूत पहलुओं के अन्वेषण और प्रतिरूपण करने के इर्द-गिर्द घूमती है; 

*(२) **[[भूकम्प संकट|भूकम्प जोखिम]]**, जो कि भूजल और मृदा के प्रदूषण स्तरों में बिगाड़, जलवायु परिस्थितियों में परिवर्तन और संबंधित पर्यावरणीय मुद्दों के साथ-साथ भूपर्पटी की सतह और अधस्तल पर विद्यमान उन आकृतियों को सम्मिलित करती हैं जो भूकंप और भूस्खलन जैसे विपत्तियों से जान एवं माल को संभवतः खतरे में डालती हैं। 

*(३) **प्राकृतिक संसाधन विषय**, उन प्राथमिक भू-संसाधनों की पहचान करने के लिए तकनीकों के कार्यान्वयन को समाविष्ट करता है, जो कि मानवीय सभ्यता के स्तम्भ हैं और वैकल्पिक ऊर्जा स्रोतों एवं खनिजों के साथ-साथ भूजल, हाइड्रोकार्बन जैसे आर्थिक वृद्धि के स्रोत हैं।

संस्थान में सात प्रधान अनुसंधान एवं विकास समूह और इक्कीस कार्यकलाप हैं जिनमें भूकंप विज्ञान, मैग्नेटोटेलूरिकी, जीपीएस, पुरा-भूकंपविज्ञान, संरचनात्मक भूविज्ञान, नियंत्रित स्रोत भूकंपकी, गुरुत्व एवं चुंबकिकी, भूरसायनिकी, भूकालानुक्रम विज्ञान, पुराचुंबकत्व, ग्रहीय भूविज्ञान, भूचुंबकत्व, वायुवाहित भूभौतिकी, अगभीर अधस्तल भूभौतिकी और शैल यांत्रिकी, जलरसायनिकी, पुरा-पर्यावरणीय अध्ययन तथा प्रतिरूपण और पृथ्वी प्रक्रियाओं का अनुकार जैसे विविध प्रकार की भूभौतिकीय, भूरसायनिक, भूवैज्ञानिक तकनीकों में विशेषज्ञता शामिल है। 95 वैज्ञानिक और उतनी ही संख्या में तकनीकी स्टाफ, 150 परियोजना अनुसंधानकर्ता तथा 50 पीएचडी छात्र, अत्याधुनिक अभिकलनात्मक एवं प्रयोगशाला सुविधाओं और देशव्यापी प्रेक्षण स्थलों के नेटवर्क के साथ, सह अभिकरणों, सार्वजनिक क्षेत्र एवं निजी उद्योगों से साझेदारी के साथ एनजीआरआई, निकट भविष्य की चुनौतियों का समाधान करने के लिए और सामाजिक प्राथमिकताओं को प्रभावित करने हेतु विज्ञान के लाभों को सामने लाने के लिए प्रतिबद्ध है।

## सन्दर्भ

## इन्हें भी देखें
*भूभौतिकी

## बाहरी कड़ियाँ
* राष्ट्रीय भूभौतिकीय अनुसंधान संस्थान का जालघर
* NGRI web site
* CSIR web site

श्रेणी:भारत में अनुसंधान संस्थाएँ
श्रेणी:भूभौतिकी
श्रेणी:वैज्ञानिक तथा औद्योगिक अनुसंधान परिषद्
टेलीकम्युनिकेशन्स कंसलटेंट्स इंडिया लिमिटेड

**टेलीकम्युनिकेशन्स कंसलटेंट्स इंडिया लिमिटेड** (टी सी आई एल) सार्वजनिक क्षेत्र का एक अग्रणी उद्यम है जो आई एस ओ 9001-2000 प्रमाणित है। टी सी आई एल दूरसंचार परामर्श और इंजीनियरी के क्षेत्र में एक प्रमुख कंपनी है जिसका दूरसंचार और सूचना प्रौद्योगिकी के क्षेत्र में सुदृढ़ आधार है। इसकी स्थासपना संचार मंत्रालय के तत्वावधान में दूरसंचार विभाग, भारत सरकार द्वारा सन् 1978 में की गई थी। इस मंत्रालय का नेतृत्व संचार और सूचना प्रौद्योगिकी मंत्री करते हैं।

दूरसंचार विभाग के अधीन सार्वजनिक क्षेत्र के चार उद्यम हैं, जिनमें से एक टी सी आई एल है तथा अन्य निम्नलिखित है :
# भारत संचार निगम लिमिटेड
# महानगर टेलीफोन निगम लिमिटेड
# आई टी आई

प्रशिक्षित और अनुभवी जनशक्ति, अनुसंधान और विकास तथा प्रशिक्षण सुविधाओं की दृष्टि से दूरसंचार विभाग/बी एस एन एन/एम टी एन एल के विस्तृत नेटवर्क द्वारा समर्थित टी सी आई एल ने अत्यंत तीव्र गति से विकास किया है। टी सी आई एल अब परियोजनाओं के लिए समग्र दूरसंचार समाधान प्रदान करता है। टी सी आई एल प्रमुख रूप से मध्यपूर्व अफ्रीका, दक्षिण-पूर्व अफ्रीका, दक्षिण-पूर्व एशिया तथा यूरोप के लगभग 45 देशों में कार्यरत रही है। दूरसंचार के सभी क्षेत्रों में विश्व भर में विश्वस्तरीय प्रौद्योगिकी और भारतीय विशेषज्ञता उपलब्ध कराने तथा परियोजना कार्यान्वयन के क्षेत्र मे समग्र गुणवत्ता प्रबंध तथा उत्कृष्ट सेवाएं प्रदान करने के उद्देश्य से संगठन की स्थापना की गई थी। 

## बाहरी कड़ियाँ
* टेलीकम्युनिकेशन्स कंसलटेंट्स इंडिया लिमिटेड का जालघर

श्रेणी:सार्वजनिक क्षेत्र के उद्यम
श्रेणी:भारतीय कंपनियाँ
श्वास नलिका

thumb|श्वासनली (trachea) और उस से सम्बंधित अंग
मनुष्य, पशुओं और पक्षियों के शरीर में **श्वास नलिका** (trachea) या **साँस की नली** वह नली होती है जो गले में स्थित स्वरयंत्र (लैरिंक्स) को फेफड़ों से जोड़ती है और मुंह से फेफड़ों तक हवा पहुँचाने के रास्ते का एक महत्वपूर्ण भाग है। श्वासनली की आन्तरिक सतह पर कुछ विशेष कोशिकाओं की परत होती है जिन से श्लेष्मा (mucus) रिसता रहता है। साँस के साथ शरीर में प्रवेश हुए अधिकतर कीटाणु, धूल व अन्य हानिकारक कण इस श्लेष्मा से चिपक कर फँस जाते हैं और फेफड़ों तक नहीं पहुँच पाते। अशुद्धताओं से मिश्रित यह श्लेष्मा या तो अनायास ही पी लिया जाता है, जिस से ये पेट में पहुँच कर वहां पर हाज़में के रसायनों द्वारा नष्ट कर दिया जाता है, या फिर बलग़म बन कर मुंह में उभर आता है जहाँ से इसे थूका या निग़ला जा सकता है। मछलियों के शरीर में श्वासनली नहीं होती।

## मनुष्यों में
मनुष्यों में श्वासनली की भीतरी चौड़ाई 21 से 27 मिलीमीटर और लम्बाई 10 से 16 सेन्टीमीटर तक होती है। यह स्वरग्रंथि से शुरू हो कर नीचे फेफड़ों की तरफ आती है और फिर दो नालियों में बट जाती है जिन्हें श्वस्नियाँ (ब्रोंकाई)  कहते हैं। दाईं श्वसनी दाएँ फेफड़ें में सांस ले जाती है और बाईं श्वसनी बाएँ फेफड़ें में। श्वासनली को अकड़कर सांस के लिए खुला रखने के लिए श्वासनली के अंदर थोड़ी-थोड़ी दूरी पर 25 से 20 उपस्थि (कार्टिलिज) के बने छल्ले होते हैं। इन सब छल्लों से जुड़ी हुई एक मांसपेशी होती है। जब मनुष्य ख़ांसी करता है तो यह मांसपेशी सिकुड़ जाती है जिस से यह छल्ले भी सिकुड़ जाते हैं और श्वासनली थोड़ी तंग हो जाती है जाती है। श्वासनली के सिकुड़ने से गुज़रने वाली हवा का दबाव और गति ठीक उसी तरह से बढ़ जाती है जिस तरह अगर किसी पानी की नली को सिकोड़ा जाए तो पानी ज़्यादा ज़ोर से आता है। अगर कोई बलग़म या किसी चीज़ के कण श्वासनली में चिपके या फंसे हों तो वो हवा के इस तेज़ बहाव से मुंह की तरफ उड़ते हुए चले जाते हैं। ज़ुक़ाम या कोई ग़लत पदार्थ श्वासनली में जाने की हालत में ख़ांसने की इसी व्यवस्था से श्वासनली स्वयं को साफ़ कर लेती है।

## ग्रासनाल और श्वासनली
गले से पेट तक चलती हुई एक और भी नली होती है जिसे ग्रासनाल (esophagus) या खाने की नली कहते हैं। ग्रासनाल और श्वासनली दोनों ही गले से शुरू होतीं हैं। श्वासनली के ऊपर एक छोटा सा लोलक (पल्ला) होता है जिसे कंठच्छद (epiglottis / एपिग्लाटिस) कहते हैं। जब कोई खाना खाता है या कुछ पीता है तो यह कंठच्छद गिर कर श्वासनली को कस के बंद कर देता है। इसी कारण से खाना ग्रासनाल से होते हुए पेट में तो जाता है लेकिन श्वासनाल या फेफड़ों में बिलकुल प्रवेश नहीं करता।

## इन्हें भी देखें
* स्वरयंत्र
* फेफड़ा
* श्वासनली के निचले हिस्से का संक्रमण
* ग्रासनाल
* गर्दन

श्रेणी:अंग
श्रेणी:हिन्दी विकि डीवीडी परियोजना
श्रेणी:श्वसन
इवाते प्रीफ़ेक्चर

**इवाते प्रांत** () होक्काइडो के बाद जापान का सबसे बड़ा प्रांत है। यह होन्शू द्वीप पर तोहोकू क्षेत्र में स्थित है और द्वीप का सबसे पूर्वी बिन्दू यहीं स्थित है। इसकी राजधानी मोरिओता है। इवाते अपने प्राकृतिक सौन्दर्य के लिए ख्यात है क्योंकि इसका जनसंख्या घनत्व होक्काइडो के बाहर किसी भी प्रीफ़ेक्चर से कम है।

## अर्थव्यवस्था
इवाते में उद्योग-धन्धे मोरिओका के आसपास सघनित हैं और ये उद्योग अर्धचालकों (*सेमीकण्डकटर*) और संचार विनिर्माण में महारथ प्राप्त हैं।

## जनसांख्यिकी
इवाते की वर्तमान जनसंख्या १ अक्टूबर २००७ की स्थिति तक १३,६३,७०२ है जिसमें से ६,५१,७३० पुरुष और ७,११,९७२ महिलाएं हैं।

सर्वारम्भिक जनगणना के आंकड़े १९०७ से उपलब्ध हैं जब इवाते की कुल जनसंख्या ७,७०,४०६ थी जिसमें ३,८९,४९० पुरुष और ३,८०,९१६ महिलाएं थीं। यही एकमात्र ऐसी जनगणना है जिसमें पुरुषों की संख्या महिलाओं से अधिक है।

१९३५ में इवाते की जनसंख्या दस लाख को पार कर १०,९५,७९३ थी।

१९८५ में इवाते की जनसंख्या सर्वसामयिक अधिकतम थी जब यह १४,३३,६११ पहुँच गई।

१९५० की जनगणना में इवाते में सर्वाधिक लोग पैदा हुए और यह आंकड़ा ४५,९६८ दर्ज है। इसके बाद से जन्मदर में गिरावट आई है और २००७ में यह आंकड़ा मात्र १०,३४४ था। सर्वाधिक लोग १९४५ में मरे जब यह आंकड़ा ३२,६१४ था और इसके बाद से मृत्यु दर में भी गिरावट आई और १९८० में ९,८९२ का आंकड़ा दर्ज किया गया। इसके बाद से मरने वालों की संख्या में वृद्धि हुई है और २००७ में १४,७७४ लोग मरे।

चिकित्सा क्षेत्र में हुए सुधारों के कारण जन्म के समय बाल मृत्यु दर १९५० में ४,२४६ से घटकर २००७ में मात्र ३३२ रह गई है।

विवाहों की संख्या में भी इवाते में गिरावट आई है। १९५० में यह आंकड़ा १३,०५५ से घटकर २००७ में मात्र ६,३५४ रह गया है।

## बाहरी कड़ियाँ
* आधिकारिक जालस्थल प्रवेशद्वार (बहुभाषीय)
स्वर-रज्जु

**स्वर-रज्जु**, जिन्हें **आवाज़ के तार** या **वोकल कार्ड** भी कहा जाता है, मनुष्यों और कुछ अन्य जीवों में गले के भीतर स्थित स्वरग्रंथि (लैरिंक्स) के अन्दर मौजूद श्लेष्मा-झिल्लियाँ (म्यूकस मेम्ब्रेन) होतीं हैं जिनके कंपकपाने से ये जीव बोल पाते हैं।

## इन्हें भी देखें
* स्वरग्रंथि

## टिप्पणी
:१. अंग्रेज़ी में स्वर-रज्जु को वोकल कार्ड या वोकल फ़ोल्ड (vocal cord या vocal fold) कहते हैं
:२. अंग्रेज़ी में स्वरग्रंथि को लैरिंक्स (larynx) या वाइसबाक्स (voicebox) कहते हैं
:३. अंग्रेज़ी में श्लेष्मा को म्यूकस (mucus), झिल्ली को मेम्ब्रेन (membrane) और श्लेष्मा-झिल्ली को म्यूकस मेम्ब्रेन (mucus membrane) कहतें हैं

श्रेणी:अंग
श्रेणी:हिन्दी विकि डीवीडी परियोजना
साही

**सेधा** (तद्भव: सेहा/साही) कृन्तक प्राणी है। इसके शरीर पर तीर के समान कांटेदार रचना होती है। यह अपनी सुरक्षा के लिए अपने शरीर में उगे हुए इन काँटेदार तीरों को शत्रु के तरफ फेंकता है। साही अमेरिका, दक्षिणी एशिया और अफ्रीका का देशज है। कैपीबारा और बीवर के बाद ये तीसरे सबसे बड़े कृंतक प्राणी हैं। अधिकांश साही आकार में लगभग 60 से 90 सेमी तक के होते हैं। इनकी पुच्छ 20–25 सेमी लम्बी होती है। इनका वजन 5.5–16 किग्रा तक होता है। वे बड़े आकार वाले, गोल तथा मन्दगति से चलने वाले प्राणी हैं। इनका रंग अलग-अलग होता है - भूरा, ग्रे, सफेद। साही, शाकाहारी होते हैं।
स्वरयंत्र

thumb|स्वरग्रंथि (larynx) और उस के भीतरी अंग, जैसे स्वर-रज्जु (vocal cords)
**स्वरयंत्र** या **र्लैरिंक्स** (larynx), मनुष्यों और अन्य स्तनधारी जीवों के गले में मौजूद एक श्वसन अंग है जिसके प्रयोग से यह जीव भिन्न प्रकार की ध्वनियों में बोल पाते हैं। स्वरग्रंथि के अन्दर बहुत से स्वर-रज्जु (वोकल कार्ड) होते हैं। जब इन स्वर-रज्जुओं के ऊपर से हवा का तेज़ बहाव होता है तब इनकी कंपकंपी से अलग-अलग ध्वनियाँ पैदा होती है, ठीक उसी तरह जैसे किसी सितार की तारों के कंपन से विभिन्न सुरों का संगीत पैदा होता है।

## इन्हें भी देखिये
* श्वासनली

श्रेणी:अंग
श्रेणी:हिन्दी विकि डीवीडी परियोजना
*
रौबर्ट बन्सन

**रौबर्ट विल्हेम एबरहर्ड बन्सन** (Wilhelm Eberhard Bunsen) (३१ मार्च १८८१ – १६ अगस्त १८९९) एक जर्मनी रसायन वैज्ञानिक हैं। उन्होंने गर्म तत्व के विद्युत स्पेक्ट्रोस्कोपी (उत्सर्जन स्पेक्ट्रा) की खोज की और सीज़ियम का (सन् १८६०) में आविष्कार किया तथा रूबिडीयाम (सन् १८६१) में गुस्ताव किर्चहफ के साथ आविष्कार किया।

## सन्दर्भ

## बाहरी कडियाँ
* Robert Wilhelm Bunsen
* Bunsen and Kirchhoff 
* Robert Wilhelm Bunsen

श्रेणी:रसायनशास्त्री
एलिस एल्बिनिया

**एलिस एल्बिनिया** (Alice Albinia) एक पत्रकार है जिसको अपनी पहली अंग्रेज़ी पुस्तक *सिन्धु-साम्राज्य* (Empires of the Indus) के लिए काफ़ी सराहा गया है। एलिस का जन्म १९७६ में लंदन में हुआ था। कैम्ब्रिज़ विश्वविद्यालय से अंग्रेज़ी साहित्य में स्नातक करने के बाद उसने दिल्ली में पत्रकार के रूप में काम किया और उसके बाद वापिस दक्षिण-एशियाई इतिहास के विषय से स्नातकोत्तर की पढ़ाई की। इसी बीच उसने सिन्धु नदी के विभिन्न हिस्सों का भ्रमण किया और अपने जिज्ञासाटन को इतिहास से जोड़कर वृत्तांत लिखा। इसके लिए इसे रॉयल सोसाइटी औफ़ लिटरेचर का पुरस्कार भी मिल चुका है।
## बाहरी कड़ी
* पुस्तक के पृष्ठ पर एलिस का परिचय 

श्रेणी:अंग्रेज़ी साहित्यकार
गर्दन

thumb|गर्दन सिर को धड़ से जोड़ती है
**गर्दन** शरीर का वह हिस्सा होती है जो मानव और अन्य रीढ़-वाले जीवों में सिर को धड़ से जोड़ती है। लातिन भाषा में गर्दन से सम्बंधित चीज़ों के लिए "सर्विकल" शब्द इस्तेमाल किया जाता है।

## इन्हें भी देखें
* गला
* मेरूदण्ड (रीढ़ की हड्डी)
* मेरूरज्जु (स्पाइनल कार्ड या spinal cord)
* सर्वाइकल स्पॉन्डिलोसिस

## टिप्पणी
:१. रीढ़-वाले जीवों को कशेरुकी जीव भी कहते हैं और अंग्रेज़ी में इन्हें वर्टिब्रेट (vertibrate) जीव कहते हैं।
:२. रोग-चिकित्सा में डाक्टरों और अस्पतालों द्वारा अक्सर सर्विकल या सर्वाइकल (cervical) शब्द का प्रयोग होता है जिसका सामान्य मतलब है "गर्दन से सम्बंधित." मिसाल के तौर पर सर्विकल मसल (cervical muscle) का अर्थ है वह मांसपेशी जो गर्दन में होती है। ध्यान रहे के कभी-कभी "सर्विकल" का तात्पर्य सर्विक्स (cervix) से भी हो सकता है जो स्त्रियों में गर्भ के निचले हिस्से को कहते हैं।

श्रेणी:अंग
श्रेणी:हिन्दी विकि डीवीडी परियोजना
गला

thumb|गले के अंदरूनी अंगों का चित्र
मनुष्यों व कुछ अन्य जीवों में **गला** गर्दन के आगे के हिस्से को कहते हैं। मनुष्यों के गले में कई अंग होते हैं, जैसे - स्वरग्रंथि, श्वासनली, ग्रासनाल और कंठच्छद।

## अन्य नाम
गले को हिंदी में और भी नामों से जाना जाता है जैसे की कंठ, हलक़ और घिग्घी।

## इन्हें भी देखें
* गर्दन
* श्वासनली
* स्वरग्रंथि
* ग्रासनाल
* नाक, कान और गले के रोग

## टिप्पणी
:१. अंग्रेज़ी में स्वरग्रंथि को लैरिंक्स (larynx) या वाइसबाक्स (voicebox) कहते हैं।
:२. अंग्रेजी में श्वासनली को ट्रैकिया (trachea) कहते हैं। हिंदी में इसे सांस की नली भी कहा जाता है।
:३. अंग्रेजी में ग्रासनाल को एसाफ़ेगस (esophagus) कहते हैं। हिंदी में इसे खाने की नली भी कहा जाता है।
:४. अंग्रेजी में कंठच्छद को एपिग्लाटिस (epiglottis) कहते हैं।

श्रेणी:अंग
श्रेणी:हिन्दी विकि डीवीडी परियोजना
श्रीलंका के पर्वतीय वर्षावन

thumb|250px|right|श्रीलंका के पर्वतीय वर्षावन 
**श्रीलंका के पर्वतीय वर्षावन**, श्रीलंका के मध्य में स्थित पहाड़ी क्षेत्र (उच्चभूमि) में 1000 मीटर से अधिक की ऊँचाई पर स्थित एक पारिस्थितिक क्षेत्र है। इसकी समृद्ध जैव विविधता के कारण, इस क्षेत्र को वैश्विक महत्व का पारिस्थितिक क्षेत्र माना जाता है। यह जंगल तराई के जंगलों की तुलना में ठंडे हैं और इसलिए यह मेघवनों के विकास के लिए आदर्श स्थिति उपलब्ध कराते हैं। श्रीलंका के पुष्पी पादपों की लगभग आधी स्थानिक प्रजातियां और लगभग 51 प्रतिशत स्थानिक कशेरुकी प्राणी इन्हीं जंगलों में पाये जाते हैं। श्रीलंका के स्थानिक प्रजातियों के पेड़ों, झाड़ियों और जड़ी बूटियों का लगभग 34 प्रतिशत से अधिक, केवल इसी क्षेत्र में पाया जाता है। मुड़े हुए और नाटे कद के वृक्ष और विभिन्न किस्मों के ऑर्किड, मॉस और फ़र्न इन जंगलों में हर तरफ देखे जा सकते हैं। इन पर्वतीय वर्षा वनों में पेड़, 10-15 मीटर तक की तक ही बढ़ते हैं जो, तराई के वर्षावनों के पेड़ों की ऊँचाई की तुलना में कम है। यह ऊंचाई पर स्थित वर्षावन, श्रीलंका की सभी प्रमुख नदियों में से अधिकतर के लिए जलग्रहण क्षेत्र हैं। 

## सन्दर्भ
 
## इन्हें भी देखें
रज्जु

**रज्जु** के कईं अर्थ हो सकतें हैं -

* रस्सी 
* रज्जु (मात्रक) - दूरी का प्राचीन भारतीय मात्रक
* शरीर के अन्दर की कोई तंत्रिका, जिसे अंग्रेजी में नर्व (nerve) कहते हैं
* मेरूरज्जु, जिसे अंग्रेजी में स्पाइनल कार्ड (spinal cord) कहते हैं
* स्वर-रज्जु, जिसे अंग्रेज़ी में वोकल कार्ड (vocal cord) कहते हैं
* नाभि रज्जु जिसे अंग्रेज़ी में अम्बिलिकल कार्ड (umbilical cord) कहते हैं
* तार रज्जु, इस्पात से बना लचीला रस्सा

अक्सर जहां अंग्रेज़ी में 'कार्ड' (cord) या 'केबल' (cable) शब्द का प्रयोग होता हैं वहां हिंदी में उसकी जगह 'रज्जु' इस्तेमाल होता है।

श्रेणी:हिन्दी विकि डीवीडी परियोजना
तंत्रिका

किसी जीव के शरीर में तंत्रिका ऐसे रेशे को कहते हैं जिससे शरीर के एक स्थान से दूसरे स्थान तक संकेत भेजे जाते हैं। तंत्रिका को अंग्रेजी में नर्व कहते हैं। मनुष्य शरीर में तंत्रिकाएँ शरीर के लगभग हर भाग को मस्तिष्क या मेरूरज्जु से जोड़कर उनमें आपसी संपर्क रखतीं हैं। तंत्रिकाओं को क़रीब से देखें तो वह न्यूरॉन नामक कोशिकाओं (सैल) की बनी होतीं हैं। जब मस्तिष्क को हाथ हिलने का आदेश देना होता है तो मस्तिष्क से हाथ तक यह संकेत तंत्रिकाओं से ही भेजा जाता है। इसी तरह जब आँख पर कोई छवि पड़ती है तो उसके संकेत दिमाग़ तक तंत्रिकाएं ही ले जातीं हैं।

## नींद सम्बन्धी तंत्रिका रोग:
नींद में झटके आने की वजह सेंट्रल स्लीप एपनिया है, इसका कारण कामवासना बढ़ाने वाले ड्रग्स या शराब का सेवन है। ऑब्सट्रक्टिव स्लीप एपनिया में श्वास अवरुद्ध होती है, इसके विपरीत सेंट्रल स्लीप एपनिया न्यूरोलॉजिकल समस्या है, इसलिए इसमें आपको तकलीफ नहीं होती, अटैक रुक-रुककर होते हैं। जब रिसेप्टर्स सांस लेने का सन्देश सही तरीके से नहीं भेजते हैं तो इसकी प्रतिक्रिया में झटके आते हैं, जो बातचीत व परिवेशीय शोर से बढ़ते हैं। प्रायः रक्तचाप कम होता है जो चौंकते ही तुरंत बदलता है, और धड़कन तेज प्रतीत होती है। नींद की कमी और निम्न रक्तचाप के कारण सुबह गम्भीर थकान, सोने की निरंतर इच्छा और कभी-कभी क्षणिक स्मृति लोप भी होता है। पर्यावरणीय ध्वनियों से सोना कठिन हो जाता है। न्यूरोलॉजिस्ट से दवाएं लेना समस्या का स्थायी उपचार है, MRI परीक्षण करवाएं। विटामिन बी 12 और कैमोमाइल चाय भी प्रभावी है।

## टिप्पणी
:१. अंग्रेजी में तंत्रिका को नर्व (nerve) कहते हैं
:२. अंग्रेजी में मेरूरज्जु को स्पाइनल कार्ड (spinal cord) कहते हैं
:३. अंग्रेजी में न्यूरॉन को न्यूरॉन (neuron) ही कहते हैं
:४. अंग्रेजी में कोशिकाओं को सैल (cell) कहते हैं

श्रेणी:तंत्रिका तंत्र
श्रेणी:हिन्दी विकि डीवीडी परियोजना
श्रेणी:नरम ऊतक
बाबा लाल दयाल

**बावा लाल दयाल** {१३५५-१६५५} एक संत थे। बावा लाल दयाल जी का प्रमुख स्थान ध्यानपुर पंजाब में स्थित है जहा उनकी समाधी स्थल व् धाम है। शुक्ल पक्ष की द्वितीया को यहाँ विशेष उत्सव होता है।

बावा लाल दयाल जी के गुरू चेतन स्वामी जी का भक्ति स्थल अमृतसर से 38 किलोमीटर दूर गांव कक्कड़ में है। पास में अरोड़ वंश की कुलदेवी माता हिंगलाज जी के अंश माता कौड़ी देवी जी का पिंडी सवरूप स्थान भी स्थापित है।

## मंदिर
श्री ध्यानपुर धाम बावा लाल संप्रदाय के अनुयायियों के बीच तीर्थयात्रा के लिए सबसे पवित्र स्थान है। ध्यानपुर भारत के पंजाब राज्य के गुरदासपुर जिले में एक गांव है। बटाला से लगभग  स्थित, यह लाल दयाल के आश्रम के लिए प्रसिद्ध है।  भारत की 2001 की जनगणना में ध्यानपुर को 3,095 की आबादी के रूप में दर्ज किया गया, जिसमें 510 घर थे।

1495 में, बावा लाल, ध्यानदासजी, गुरुमुख लाल और काशी राम के साथ इस स्थान पर पहुंचे और सुंदर और शांत वातावरण से इतने प्रभावित हुए कि उन्होंने अपने शिष्य ध्यानदास के नाम पर इसका नाम ध्यानपुर रख दिया।  मंदिर परिसर एक पहाड़ी पर स्थित है और विश्वासियों के अनुसार इसमें बावा लाल और उनके पहले उत्तराधिकारी गुरुमुख लाल की पवित्र समाधि, साथ ही व्यास गद्दी और राम मंदिर शामिल हैं।

श्री ध्यानपुर धाम में दुनिया भर से लाखों लोग आते हैं।  लुधियाना शहर में 1970 से न्यू शिवाजी नगर में लाल दयाल का एक मंदिर भी स्थित है।

## सन्दर्भ

श्रेणी:हिन्दू आध्यात्मिक नेता
श्रेणी:हिंदू संत
ख़

right|230px|thumb|ख़ की ध्वनि सुनिए
**ख़** देवनागरी लिपि का एक वर्ण है। हिंदी-उर्दू के कई शब्दों में इसका प्रयोग होता है, जैसे कि ख़रगोश, ख़ुश, ख़बर, ख़ैर और ख़ून। अन्तर्राष्ट्रीय ध्वन्यात्मक वर्णमाला में इसके उच्चारण को [x] के चिह्न से लिखा जाता है और उर्दू में इसे خ लिखा जाता है, जिस अक्षर का नाम ख़े है।3!

## अघोष कण्ठ्य संघर्षी
ख़ को भाषाविज्ञान के नज़रिए से *अघोष कण्ठ्य संघर्षी* वर्ण कहा जाता है (अंग्रेजी में इसे *वायसलेस वीलर फ़्रिकटिव* कहते हैं)।

## वैदिक संस्कृत में
[right|230px|thumb|२०११ के [अन्ना हजारे|अन्ना हज़ारे आन्दोलन में रामलीला मैदान में प्रयोग हुआ एक चिह्न - अंतिम पंक्ति में 'ख़ून' के 'ख़' में सही जगह लगा बिंदु देखिए]]
'ख़' की ध्वनि के बारे में एक ग़लत धारणा है कि इसे भारत में केवल अरबी-फ़ारसी के शब्दों की वजह से मान्यता प्राप्त है। प्राचीन वैदिक संस्कृत में 'ख़' की ध्वनि पाई जाती थी और इसे जिह्वामूलीय की श्रेणी में डाला जाता था। 'ख़' की ध्वनि को विसर्ग में ही अघोष कण्ठ्य वर्णों से पहले उच्चारित किया जाता था। पाणिनि के समय तक यह ध्वनि संस्कृत से लुप्त हो गयी और केवल एक सरल विसर्ग ही उच्चारित किया जाने लगा। उर्दू के अलावा भारत के ऑफ़िशल भाषाओं में से सिर्फ़ असमिया भाषा में ही इसका इस्तेमाल होता है। असमिया में 'स' (স), 'ष' (ষ) और 'श' (শ) का उच्चारण 'ख़' है -
* 'অসম' (ôxôm) - अर्थः असम
* 'সাধাৰণ' (xadharôn) - अर्थः 'साधारण'
* 'সিন্ধু' (xindhu) - अर्थः 'सिंधु'
* 'সত্য' (xôtyô) - अर्थः 'सत्य'
* 'সেনা' (xêna) - अर्थः 'सेना'
[यहाँ पर 'x' का उच्चारण 'ख़' है, 'ô' का उच्चारण छोटी 'ऑ' है और असमिया में किसी भी स्वरवर्ण का दीर्घ उच्चारण नहीं होता है।]

भारत की कुछ आदिवासी भाषाओं में भी यह ध्वनि अभी तक पाई जाती है, जैसे की झारखंड और बिहार की उरांव जनजाति की बोली का नाम ही कुड़ुख़ है।

## ग़लत उच्चारण
'ख़' की ध्वनी का उच्चारण कईं लोग ग़लती से 'ख' से मिलता-जुलता कर देते हैं। इस से कभी-कभी शब्दों का अर्थ बदल कर ग़लत अर्थ निकल आता है। कुछ उदहारण हैं -
* ख़ाना का अर्थ होता है कोई कमरा या घर (जैसे की ग़ुसलख़ाना, पागलख़ाना, मयख़ाना, चायख़ाना) जबकि खाना का अर्थ है कोई खाने की चीज़ (खाद्य पदार्थ)
* ख़ुदा का अर्थ है भगवान जबकि खुदा का अर्थ है वो जगह जहां खुदाई करी गई हो. अगर कहें "इधर भी ख़ुदा है, उधर भी ख़ुदा है" तो इसका अर्थ है "इधर भी भगवान है, उधर भी भगवान है" यानी भगवान सर्वत्र है। लेकिन अगर कहें "इधर भी खुदा है, उधर भी खुदा है" तो इसका अर्थ है के "इधर, उधर, हर जगह पर खुदाई हुई है" जिसका मतलब पहले वाक्य से बिलकुल भिन्न है।

## इन्हें भी देखिये
* वैदिक संस्कृत
* देवनागरी
* अन्तर्राष्ट्रीय ध्वन्यात्मक वर्णमाला
* ख

## सन्दर्भ


श्रेणी:देवनागरी वर्णमाला
श्रेणी:हिन्दी विकि डीवीडी परियोजना
श्रेणी:संघर्षी व्यंजन
डेटा संचार

**डेटा संचार **दो या दो से अधिक कंप्यूटर केन्द्रों के बीच डिजिटल (ऐसी प्रणाली जिसमे मुख्य से डाटा अदान-प्रदान के लिए अंक का उपयोग किया जाता है) या एनालॉग (ऐसी प्रणाली जिसमे विद्युत संकेतों का प्रयोग डाटा अदान-प्रदान के लिए किया जाता है) डेटा का स्थान्तरण है, जो आपस मे संचार चेनल से जुड़ा होता है।

## डेटा संचार के लाभ
* डेटा को भौतिक रूप से भेजने मे तथा सेट तैयार करने मे लगने वाले समय की बचत
* आधुनिक कंप्यूटर के प्रोसेसिंग शक्ति तथा संग्रहण क्षमता का पूर्ण उपयोग.
* फाइल से सूचनाओं की तीव्र प्राप्ति.
* फाइलों के नक़ल से बचाव
* कम खर्च मे डेटा का अदान-प्रदान

## संचार चेनल के प्रकार -<br />

### १. सिम्पलेक्स चेनल (Simplex Channel) -<br />

A————>B

इसमें डाटा का प्रवाह बस इक ही दिशा मे होता है। जैसे – रेडियो स्टेशन से रेडियो सिग्नल श्रोताओं के पास पहुचता है, पर श्रोता वापस उस सिग्नल को रेडियो स्टेशन नहीं भेज सकता. इसमें सिग्नल बस A से B की दिशा मे ही जाता है।

### २. अर्द्ध डुप्लेक्स चेनल (Half Duplex Channel)-<br />

————————->

A B



इस चेनल मे डाटा का प्रवाह दोनों दिशाओ मे होता है। परन्तु एक समय मे किसी एक ही दिशा मे डाटा का प्रवाह होता है। अर्थात A से B की ओर या फिर B से A की ओर. जैसा  वाॅकी टाॅकी मे होता है।

### ३. पूर्ण डुप्लेक्स चेनल (Full Duplex Channel)-<br />

——————————->

A 

——————————->

B —————————->A

इस चेनल मे डाटा का प्रवाह दोनों दिशाओं मे एक साथ होता है। एक ही समय मे डेटा A से B की ओर या B से A की ओर भेजा जाता हैं। जैसा के कंप्यूटर इन्टरनेट सेवा मे होता है।

## इन्हें भी देखें
* 

श्रेणी:कंप्यूटर
कटूपहास

thumb|300px|right|<div style="text-align: center;">"Le व्यंग्य l'ई डी अतारांकित Orazio Flacco epistole" 1814 में छपी.</div>
**कटूपहास** या **तन्ज़** ऐसे व्यंग्य को कहते हैं जिसमे किसी व्यक्ति, समाज, संस्था या राष्ट्र की बुराइयों की निंदा छुपी हो। तन्ज़ का ध्येय अक्सर शर्मिन्दगी की भावना के ज़रिये बुराइयों के प्रति जागरूकता लाना होता है ताकि उनमें सुधार हो सके. कटूपहास को अंग्रेज़ी में 'सैटाइअर' कहा जाता है।

## इन्हें भी देखें
* व्यंग्य
* व्याजोक्ति

श्रेणी:व्यंग्य
श्रेणी:साहित्य
श्रेणी:हिन्दी विकि डीवीडी परियोजना
गंधार

**गंधार** पश्चिमोत्तरी पाकिस्तान और पूर्वी अफ़ग़ानिस्तान में स्थित एक प्राचीन हिन्द-आर्य सभ्यता थी। इसका मुख्य भाग पेशावर घाटी थी। हालाँकि, इसका सांस्कृतिक प्रभाव पश्चिम में बामियान और पूर्वोत्तर में काराकोरम तक फैला। गंधार मध्य और पूर्व एशिया में बौद्ध धर्म के प्रसार का केन्द्र था, और वहाँ कई चीनी बौद्ध तीर्थयात्री जाते थें।

इसका नाम ऋग्वेद में उल्लिखित गंधार जनजाती के नाम पर रखा गया है। अवस्ता में, इसे *वाएकरता* के नाम से जाना जाता है और अहुरा मज़्दा द्वारा निर्मित विश्व का साँतवा सबसे सुंदर स्थान माना जाता है। गंधार प्राचीन भारत के सोलह महाजनपदों में से एक था।

खरोष्ठी में लिखित दार्दी भाषा गंधारी, गंधार की संपर्क भाषा थी, और बौद्ध धर्म के माध्यम से चीन तक फैली। अपनी अनोखी कला के लिए प्रसिद्ध, गंधार पहली से 5वीं शताब्दी ई. तक कुषाण साम्राज्य के तहत अपने चरम पर था, जिसकी राजधानी पुरुषपुर थी। गंधार "भारत, मध्य एशिया और मध्य पूर्व के चौराहों" पर फला; वह व्यापार मार्गों को जोड़ा तथा विभिन्न बस्तियों से सांस्कृतिक प्रभाव लिया। वहाँ बौद्ध धर्म 8वीं या 9वीं शताब्दी ई. तक फलता रहा, जब इस्लामी विजय शुरू हुए।

6वीं शताब्दी में लखान हूणों के आक्रमण से गंधार का पतन हुआ, और 1001 में जब महमूद ग़ज़नवी ने हिन्दू शाही राज्य पर क़ब्ज़ा किया, गंधार नाम मिट गया।

## नाम
गंधार को अवस्ताई भाषा में *वाएकरता* () के नाम से जाना जाता था। प्राचीन फ़ारसी में इसका नाम *गदार* () था। चीनी भाषा में गंधार का नाम *जियानतुओलुओ* () है। इसका एक प्रांत *[[जिबिन]]* () का नाम हान ग्रंथ में प्रकट है।

माना जाता है कि गंधार नाम "गंध" शब्द से व्युप्तन्न है, जो वहाँ के मसालों और सौंधे जड़ी-बूटियों का वर्णन करता है। गंधारी जनजाति का उल्लेख ऋग्वेद, अथर्ववेद और गत वैदिक ग्रंथों में उल्लिखित है। गंधार का फ़ारसी रूप *गदार*, जिसका उल्लेख दारा प्रथम के बीस्तून शिलालेख में किया गया है उसी में बाबिली और एलमी भाषाओं में *पारुपाराएसान्ना* (अर्थ: हिन्दू कुश से परे) के रूप में प्रकट है। यूनानी भाषा में गंधार को ''पारोपामिसादे'' () के नाम से जाना जाता था।****

## भूगोल
गंधार का भूगोल समय के साथ बहुत बदला है। मुख्य भाग सिन्धु नदी, पेशावर घाटी और काबुल नदी से सीमित है। इसके मुख्य शहर तक्षशिला और पुष्कलावती थे। गंधार का सांस्कृतिक प्रभाव झेलम नदी तक फैला। एक जातक कश्मीर को भी गंधार का भाग मानता है।

भारतीय अध्ययन के प्राध्यापक रिचर्ड जी. सॉलोमन गंधार और गंधारी भाषा के प्रभाव की सीमा को "बृहत्तर गंधार" कहते हैं। बाद के एतिहासिक ग्रंथों में, बृहत्तर गंधार में जिबिन और ओड्डियान शामिल थे, तथा यह बाख़्त्र और तारिम द्रोणी के कुछ भागों तक भी फैला। ओड्डियान स्वात घाटी के पास में था, जबकि जिबिन हिन्दू कुश के दक्षिण कापिशी के अनुरूप था।

श्रेणी:हख़ामनी प्रांत
श्रेणी:प्राचीन भारत
श्रेणी:पाकिस्तान का प्राचीन इतिहास
श्रेणी:प्राचीन एशिया
श्रेणी:पाकिस्तान में पुरातत्व स्थल
श्रेणी:पाकिस्तान में बौद्ध स्थल
श्रेणी:पाकिस्तान के एतिहासिक क्षेत्र
श्रेणी:प्रागैतिहासिक पाकिस्तान
आमू दरिया

[right|thumb|आमू दरिया [अफ़ग़ानिस्तान की उत्तरी सीमा के साथ-साथ चलकर फिर उत्तर की तरफ़ अरल सागर में विलीन होती है]] 
**आमू दरिया** (संस्कृत: वक्शु नदी, फ़ारसी:  आमू दरिया, अरबी: ‎ जिहोन) मध्य एशिया की एक बड़ी नदी है जो वख़्श और पंज नदियों के संगम से बनती है। इस नदी की कुल लम्बाई २,४०० कीलोमीटर है जिसमें से १,४५० की॰मी॰ की गहराई और बहाव नाव-यातायात चलने योग्य है।

## स्रोत और मार्ग
आमू दरिया पामीर पर्वतमाला में स्थित ज़ोरकुल सरोवर से शुरू होती है। यहाँ पर इसका नाम पामीर नदी है। पामीर नदी थोड़ा दूर चलकर वाख़ान नदी के साथ संगम करती है और इनके विलय से जो नदी बनती है उसका नाम पंज नदी है। पंज नदी अफ़्गानिस्तान की ताजिकिस्तान के साथ की उत्तरी सीमा मानी जाती है। इसी सीमा पर चलते हुए ताजिकिस्तान से दक्षिण की ओर आती हुई वख़्श नदी का पंज नदी में विलय हो जाता है और इस से आगे इस नदी को आमू दरिया कहा जाता है। कुछ दूर चलकर इस आमू दरिया का रुख़ उत्तर की ओर हो जाता है और अंत में जाकर यह कज़ाख़िस्तान और उज़्बेकिस्तान के बीच स्थित अरल सागर में विलीन होती है।

## इन्हें भी देखें
* अरल सागर
* पामीर पर्वतमाला
* पंज नदी

## सन्दर्भ


श्रेणी:मध्य एशिया
श्रेणी:अफ़्गानिस्तान की नदियाँ
श्रेणी:मध्य एशिया की नदियाँ
श्रेणी:हिन्दी विकि डीवीडी परियोजना
श्रेणी:सीमावर्ती नदियाँ
श्रेणी:बौद्ध धर्म में नदियाँ
हेलमंद नदी

thumb|230px|हेलमंद नदी के मार्ग का मानचित्र
[thumb|230px|अफ़ग़ानिस्तान के [हेलमंद प्रान्त में हेलमंद नदी एक तंग घाटी से गुज़रती हुई]]
[thumb|230px|हेलमंद नदी पर लगा [कजकी बाँध]]
**हेलमंद नदी** (पश्तो:  हीरमंद दरिया या  हेलमंद दरिया) अफ़्गानिस्तान की सबसे लम्बी नदी है. यह नदी अफ़्गानिस्तान और दक्षिण-पूर्वी इरान के सिस्तान जलाधार इलाक़े की सिंचाई के लिए बहुत महत्वपूर्ण है.

## नाम का भाषीय स्रोत
हेलमंद नदी प्राचीन काल से ही इस क्षेत्र में खेती-बाड़ी के लिए पानी का अनमोल साधन रही है. इसलिए इसपर हज़ारों वर्षों से अनगिनत बाँध बने हुए हैं. बाँध और पुल के लिए प्राचीन फ़ारसी में 'हेतु' शब्द इस्तेमाल होता था जो संस्कृत के 'सेतु' शब्द का सजातीय शब्द है. ठीक उसे तरह फ़ारसी का एक और शब्द है 'मंद' यानि जिसके पास कुछ हो (जैसे की अक़्लमंद का मतलब है अक़्ल वाला). इस नदी का प्राचीन फ़ारसी नाम हेतुमंद था (जो की संस्कृत में सेतुमंत है) यानि 'बहुत बांधों वाली नदी'. यह नाम समय के साथ बदलकर हेलमंद और हीरमंद बन गया.

## नदी का स्रोत और मार्ग
हेलमंद नदी अफ़्गानिस्तान की राजधानी काबुल से ८० किमी पश्चिम में हिन्दु कुश पर्वत श्रंखला की संगलाख़ शाखा में जन्म लेती है. फिर उनई दर्रे के उत्तर से निकलती हुई यह दक्षिण-पश्चिम के तरफ़ जाती है और दश्त-ए-मारगो के रेगिस्तान से गुज़रती है. वहाँ से यह सिस्तान के दलदल वाले क्षेत्र से निकलती हुई पूर्वी इरान के ज़ाबोल शहर के निकट हामून-ए-हेलमंद के उथली झीलों वाले क्षेत्र में समाप्त हो जाती है. आरम्भ से अंत तक यह नदी १,१५० किमी का कुल मार्ग तय करती है. रास्ते में अर्ग़नदाब नदी, जो अफ़्गानिस्तान की एक और मुख्य नदी है, हेलमंद से जा मिलती है.

इस नदी की गिनती दुनिया की उन नदियों में है जिनका अंत किसी सागर में नहीं होता बल्कि एक स्थलरुद्ध जलाशय में होता है. ज़्यादातर ऐसी नदियाँ खारे पानी से भरीं होतीं हैं, लेकिन हेलमंद नदी का पानी ज़्यादातर जगहों पर मीठा ही है. इस नदी पर आधुनिक युग में भी कजकी बाँध जैसे नए जलाशय और बाँध बने हैं.

## इतिहास
हेलमंद नदी की घाटी का पारसी धर्म-ग्रन्थ अवेस्ता में आर्यों के मातृभूमि होने का ज़िक्र है और इस क्षेत्र को उस ग्रन्थ में 'हेतुमंत' बुलाया गया है. लेकिन यहाँ हिन्दू और बौद्ध धर्म के अनुयायी ज़्यादा मात्रा में थे. उनकी त्वचा का रंग अधिक सफ़ेद था इसलिए इस इलाक़े का नाम प्राचीनकाल में 'श्वेत भारत' ('व्हाईट इंडिया') भी था. कुछ भारतीय इतिहासकारों का मानना है कि वास्तव में ऋग्वेद में जिस सरस्वती नदी का बखान है वह घग्गर-हकरा नदी नहीं बल्कि हेलमंद थी.

## इन्हें भी देखें
* सीस्तान द्रोणी
* हेलमंद प्रांत
* अफ़्गानिस्तान

## सन्दर्भ


श्रेणी:मध्य एशिया
श्रेणी:अफ़्गानिस्तान की नदियाँ
श्रेणी:मध्य एशिया की नदियाँ
श्रेणी:भारत का इतिहास
श्रेणी:हिन्दी विकि डीवीडी परियोजना
ज़ोरकुल सरोवर

right|thumb|थोमस एडवर्ड गार्डन द्वारा १८७४ में बनाया गया ज़ोरकुल सरोवर का एक दृश्य
**ज़ोरकुल सरोवर**, जिसे **सर-ए-कोल सरोवर** भी कहते हैं, पामीर पर्वतमाला में अफ़्गानिस्तान और ताजिकिस्तान की अंतर्राष्ट्रीय सीमा पर स्थित एक झील है। पूर्व से पश्चिम तक फैली इस झील की लम्बाई लगभग २५ किमी है। मध्य एशिया की प्रसिद्ध नदी आमू दरिया इसी सरोवर से शुरू होती है। सरोवर के पूर्वी छोर पर क़ारेह बुलाक़ नाम का एक छोटा सा अफ़्गान क़स्बा है।

## इन्हें भी देखिये
* आमू दरिया
* पामीर पर्वतमाला
* पामीर नदी
* क़ारेह बुलाक़

## सन्दर्भ


श्रेणी:मध्य एशिया
श्रेणी:मध्य एशिया की झीलें
श्रेणी:अफ़्गानिस्तान
श्रेणी:कूहिस्तोनी-बदख़्शान स्वशासित प्रान्त
श्रेणी:वाख़ान
श्रेणी:हिन्दी विकि डीवीडी परियोजना
सेमरिया

**सेमरिया** (Semaria) भारत के मध्य प्रदेश राज्य के रीवा ज़िले में स्थित एक नगर और विधानसभा निर्वाचनक्षेत्र है। यह इसी नाम की तहसील का मुख्यालय भी है।

## जनसांख्यिकी
भारत की 2011 जनगणना के अनुसार सेमरिया नगर में 13,446 लोग बसे हुए थे, जिनमें से 7,031 पुरुष और 6,415 स्त्रियाँ थीं। यहाँ के 1,799 निवासी 0-6 वर्ष के बच्चे थे। पूरी सेमरिया तहसील के सभी नगर व ग्रामों की कुल जनसंख्या 1,56,554 थी।

## इन्हें भी देखें
* रीवा ज़िला

## सन्दर्भ

श्रेणी:मध्य प्रदेश के शहर
श्रेणी:रीवा ज़िला
श्रेणी:रीवा ज़िले के नगर
महाप्राण और अल्पप्राण व्यंजन

020.00 में **महाप्राण व्यञ्जन** वह 131514201805होतें हैं जिन्हें मुख से वायु-प्रवाह के साथ बोला जाता है৷ **अल्पप्राण व्यञ्जन** वह व्यञ्जन होतें हैं जिन्हें बहुत कम वायु-प्रवाह से बोला जाता है।

## अल्पप्राण व्यञ्जन
**अल्पप्राण व्यञ्जन** वह व्यञ्जन होतें हैं जिन्हें बहुत कम वायु-प्रवाह से बोला जाता है जैसे कि 'क', 'ग', 'ज' और 'प'।
जब अल्प प्राण ध्वनियाँ महा प्राण ध्वनियों में परिवर्तित हो जाती है, उसे महाप्रणिकरण कहतें है।
अल्पप्राण व्यञ्जन। ऐसे व्यञ्जन जिनको बोलने में कम समय लगता है और बोलते समय मुख से कम वायु निकलती है उन्हें अल्पप्राण व्यञ्जन कहते हैं। इनकी सङ्ख्या २२ होती है।
क ग ङ
च ज ञ
ट ड ण ड़
त द न
प ब म
य र ल व
स ह
इसमें
क वर्ग का पहला, तीसरा, पाँचवा अक्षर
च वर्ग का पहला, तीसरा, पाँचवा अक्षर
ट वर्ग का पहला, तीसरा, पाँचवा अक्षर
त वर्ग का पहला, तीसरा, पाँचवा अक्षर
प वर्ग का पहला, तीसरा, पाँचवा अक्षर
चारों अन्तस्थ व्यञ्जन - य र ल व
चारों उष्म व्यञ्जन - स ह
सभी स्वर - अ आ इ ई उ ऊ ऋ ए ऐ ओ औ 
एक उच्छिप्त व्यञ्जन - ड़
याद रखने का आसान तरीक़ा 
वर्ग का १,३,५ अक्षर - अन्तस्थ - द्विगुण या उच्छिप्त(ड.) - सभी स्वर

## महाप्राण व्यञ्जन
व्यञ्जन जिनको बोलने में अधिक प्रत्यन करना पड़ता है और बोलते समय मुख से अधिक वायु निकलती है, उन्हें **महाप्राण व्यञ्जन** कहते हैं। इनकी संख्या १४ 
होती है।
ख घ
छ झ
ठ ढ
थ ध
फ भ
ढ़
ळ
श ष
इसमें
क वर्ण का दूसरा, चौथा अक्षर
च वर्ण का दूसरा, चौथा अक्षर
ट वर्ण का दूसरा, चौथा अक्षर
त वर्ण का दूसरा, चौथा अक्षर
प वर्ण का दूसरा, चौथा अक्षर
चोरी उष्म व्यञ्जन - ळ
चारों उष्म व्यञ्जन - श ष
एक उच्छिप्त व्यञ्जन - ढ़
याद रखने का आसान तरीका :-
वर्ग का २, ४ अक्षर - उष्म व्यञ्जन - एक उच्छिप्त व्यञ्जन 
देवनागरी लिपि में बहुत से वर्णों में महाप्राण और अल्पप्राण के जोड़े होते हैं जैसे 'क' और 'ख', 'च' और 'छ' और 'ब' और 'भ'। कुछ भाषाएँ हैं, जैसे के तमिल, जिनमें महाप्राण व्यञ्जन होते ही नहीं और कुछ भाषाएँ ऐसी भी हैं जिनमें महाप्राण और अल्पप्राण व्यञ्जन दोनों प्रयोग तो होतें हैं लेकिन बोलने वालों को दोनों एक से प्रतीत होतें हैं, जैसे अंग्रेज़ी।

## इन्हें भी देखें
* देवनागरी
* उच्चारण स्थान

## सन्दर्भ


श्रेणी:व्यंजन (भाषा)
व्यंजन, महाप्राण और अल्पप्राण
व्यंजन, महाप्राण और अल्पप्राण
व्यंजन, महाप्राण और अल्पप्राण
व्यंजन, महाप्राण और अल्पप्राण
क़ारेह बुलाक़

**क़ारेह बुलाक़** पामीर पर्वतमाला में स्थित ज़ोरकुल सरोवर के पूर्वी छोर पर बसा हुआ एक छोटा-सा क़स्बा है। यह अफ़्गानिस्तान के बदख्शान राज्य में पड़ता है। यह वाख़ान क्षेत्र में स्थित है और ताजिकिस्तान और चीन की सरहदों के काफ़ी पास है।

## इन्हें भी देखिये
* ज़ोरकुल सरोवर
* वाख़ान
* पामीर पर्वतमाला

## सन्दर्भ


श्रेणी:वाख़ान
श्रेणी:बदख़्शान प्रान्त
बुलाक़, क़ारेह
बुलाक़, क़ारेह
क्रिया (व्याकरण)

**क्रिया** वे शब्द होते हैं जो  किसी कार्य के होने या करने अथवा किसी व्यक्ति या वस्तु की स्थिति का बोध कराते हैं। 
## विशेषता
*क्रिया के बिना वाक्य पूर्ण नहीं हो सकते।
*कुछ क्रियाएँ स्वघटित होते हैं और कुछ की जाती हैं।
*क्रियाएँ एक या अधिक शब्दों से मिलकर हो सकते हैं।
*क्रिया के रूप लिंग, वचन, कारक तथा काल से प्रभावित होकर परिवर्तित हो सकते हैं। इसलिए वह विकारी शब्द होते हैं।
## धातु
क्रिया के मूल रूप को **[[धातु (संस्कृत के क्रिया शब्द)|धातु]]** कहते हैं। धातु के चार भेद होते हैं:
*सामान्य धातु: क्रिया के धातु में ‘ना’ प्रत्यय लगाकर बनती है। जैसे: लिख + ना = लिखना
*व्युत्पन्न धातु: सामान्य धातु में प्रत्यय लगाकर बनती है। जैसे: लिखना, लिखवाना, लिखाया 
*नाम धातु: संज्ञा, सर्वनाम या विशेषण शब्दों में प्रत्यय लगाकर बनती है।yu
*मिश्र धातु: संज्ञा, विशेषण तथा क्रियाविशेषण शब्दों के बाद करना, लेना, लगना, होना, आना आदि लगाकर बनती है।
=
*कर्म के आधार पर
*प्रयोग के आधार

## कर्म के आधार पर क्रिया भेद
*अकर्मक क्रिया: वाक्य में जिस क्रिया के प्रयोग में कर्म की अपेक्षा नहीं होती, उसे अकर्मक क्रिया कहते हैं। जैसे:
:शीला हँसती है।
:बच्चा रो रहा है।
*सकर्मक क्रिया: वाक्य में जिस क्रिया के प्रयोग में कर्म की अपेक्षा रहती है, उसे सकर्मक क्रिया कहते हैं। जैसे:
:शीला ने सेब खाया
:मोहन पानी पी रहा है।

पहचान : क्रिया के साथ क्या अथवा किसको लगाकर प्रश्न पूछने पर जो उत्तर मिलता है वह कर्म कहलाता है।जिन वाक्यों में एक कर्म होता है उन्हे एककर्मक तथा दो कर्म वालो को द्विकर्मक कहते है।
जिन वाक्यों में प्रश्न करने पर उत्तर मिलता है उन्हे सकर्मक अथवा जिनमे नहीं मिलता उन्हे अकर्मक क्रिया कहते है। कुच्छ क्रियाएं दोनों अकर्मक और सकर्मक हो सकती हैं उदाहरणार्थ *बोलना* और कुच्छ क्रियाएं अकर्मक मानी जाती हैं जबकि वाक्य में उनके प्रयोग में कर्म की अपेक्षा रहती है जैसेकि *लाना*। 

## प्रयोग के आधार पर क्रिया भेद
*संयुक्त क्रिया : जब क्रिया दो या दो से अधिक के मेल से बनी हो तो उसे संयुक्त क्रिया कहते है।जैसे ~ मेने पत्र लिख दिया है।
*सहायक क्रिया : जो क्रिया शब्द मुख क्रिया शब्द की वाक्य निर्माण में सहायता करते है उन्हे सहायक क्रिया कहते है । जैसे ~ तुम खेल रहे थे।
*प्रेरणार्थक क्रिया : जिन शब्द के माध्यम से पता चलता है कि करता स्वयं कार्य न करके किसी अन्य को कार्य करने को प्रेरित कर रहा तो उसे प्रेरणार्थक क्रिया कहते है। जैसे ~ मैने नोकर से काम करवाया।
*पूर्वकालिक क्रिया : जिन क्रिया शब्द को मुख्य क्रिया से पूर्व किया जाता उन्हे पूर्वकालिक क्रिया कहते है। जैसे ~ मोहन पढ़कर खेलने चला गया।

## इन्हें भी देखें
* हिन्दी व्याकरण
## बाहरी कड़ियाँ

श्रेणी:हिन्दी
श्रेणी:हिन्दी व्याकरण
श्रेणी:भाषा-विज्ञान
राइन नदी

**राइन नदी** (; ; ; ) यूरोप के कई देशों से होकर बहने वाली एक नदी है। यह नदी व्यावसाइक दृष्टि से महत्वपूर्ण है और यहाँ से अन्तरराष्ट्रीय व्यापार संचालित होता था। दक्षिणी स्विस आल्प्स और प्रवाह जर्मनी के माध्यम से और नीदरलैंड में उत्तरी सागर में अंत में खाली में ग्रिसंस के स्विस केंटन में शुरू होता है। ह 1,233 किलोमीटर (766 मील) में, यूरोप में बारहवें सबसे लंबी नदी है 2,000 से अधिक एम 3 / एस (71,000 घन फुट / एस) के एक औसत के निर्वहन के साथ. 

राइन और डेन्यूब रोमन साम्राज्य के उत्तरी अंतर्देशीय सीमा से ज्यादातर का गठन किया और उन दिनों के बाद से, राइन गहरी देशी व्यापार और माल ले जाने के लिए एक महत्वपूर्ण और नौगम्य जलमार्ग की गई है। यह भी एक रक्षात्मक सुविधा के रूप में सेवा की है और क्षेत्रीय और अंतर्राष्ट्रीय सीमाओं के लिए आधार दिया गया है। राइन के साथ कई महल और प्रागैतिहासिक किलेबंदी एक जलमार्ग के रूप में इसके महत्व को गवाही. नदी यातायात नदी के उस हिस्से को नियंत्रित किया है कि राज्य द्वारा, आमतौर पर टोल टैक्स एकत्र करने के उद्देश्य के लिए, इन स्थानों पर रोका जा सकता है। यह विश्व की व्यस्त व्यापारिक नदियों में से एक है 

## सन्दर्भ

श्रेणी:यूरोप
श्रेणी:विश्व की नदियाँ
राइन

* राइन नदी
* उत्तरी राइन, जर्मनी का एक प्रान्त
मंगोल साम्राज्य

[अंगूठाकार|[हलाकु ख़ान|हलाकू (बायें), खलीफा अल-मुस्तसिम को भूख से मारने के लिये उसके खजाने में कैद करते हुए]]
अंगूठाकार|मांगके खान की मृत्यु के समय (१२५९ ई में) मंगोल साम्राज्य
**मंगोल साम्राज्य** 13 वीं और 14 वीं शताब्दियों के दौरान एक विशाल साम्राज्य था। इस साम्राज्य का आरम्भ चंगेज खान द्वारा मंगोलिया के घूमन्तू जनजातियों के एकीकरण से हुआ। मध्य एशिया में शुरू यह राज्य अंततः पूर्व में यूरोप से लेकर पश्चिम में जापान के सागर तक और उत्तर में साइबेरिया से लेकर दक्षिण में भारतीय उपमहाद्वीप तक फैल गया।

आमतौर पर इसे दुनिया के इतिहास में सबसे बड़ा सन्निहित साम्राज्य माना जाना जाता है। अपने शीर्ष पर यह 6000 मील (9700 किमी) तक फैला था और 33,000,000 वर्ग कि॰मी॰ (12,741,000 वर्ग मील) के क्षेत्र को कवर करता था। इस समय पृथ्वी के कुल भू क्षेत्रफल का 22% हिस्सा इसके कब्ज़े में था और इसकी आबादी 100 करोड़ थी।

मंगोल शासक पहले बौद्ध थे, लेकिन बाद में धीरे-धीरे तुर्कों के सम्पर्क में आकर उन्होंने इस्लाम को अपना लिया।

## प्रमुख मंगोल शासक
खान मूलतः मंगोलियाई उपाधि थी जिसका शाब्दिक अर्थ 'नायक', 'नेता', 'शासक', 'राजा' या 'मुखिया' है। प्रमुख मंगोल शासक निम्नलिखित हुए-

* चिंगिंज खान या चंगेज ख़ान (1206–1227)
* ओगताई ख़ान (चंगेज का बड़ा बेटा ; 1229–1241 )
* गुयुक ख़ान (1246–1248)
* मोंगके ख़ान (1251–1259)
* कुबलई ख़ान (1260–1294)

## मंगोल साम्राज्य का प्रभाव
* अब्बासी ख़िलाफ़त का अन्त किया।
* मंगोलों ने अनेकों राजवंशों का अन्त किया और शक्ति के नये केन्द्र स्थापित किये। इस प्रकार मंगोल साम्राज्य को पूर्व-आधुनिक से आधुनिक युग में ले जाने वाले उत्प्रेरक की तरह समझा जा सकता है।
* उस्मानी साम्राज्य और मुगल साम्राज्य को मंगोल साम्राज्य की प्रशाखा के रूप में माना जा सकता है

## इन्हें भी देखें
*मंगोल
*मंगोलिया
*बगदाद का युद्ध (१२५८)
*उस्मानी साम्राज्य
*मुगल साम्राज्य

## विघटन
मंगोल साम्राज्य यद्यपि बहुत विशाल था किन्तु अधिक समय तक नहीं टिका। लगभग एक शताब्दी के बाद इसका अन्त हो गया।

## बाहरी कड़ियाँ
* मंगोल साम्राज्य
* Genghis Khan and the Mongols
* The Mongol Empire
* Mongols
* Genghis Khan Biography
* The Mongols in World History
* The Mongol Empire for students
* Paradoxplace Insight Pages on the Mongol Emperors
* William of Rubruck's Account of the Mongols
* Mongol invasion of Rus (pictures)
* Worldwide Death Toll
* Mongol Empire Google Earth

## सन्दर्भ

श्रेणी:मंगोल इतिहास
*
श्रेणी:मंगोलिया का इतिहास
श्रेणी:मध्य एशिया का इतिहास
बलोच राष्ट्रवाद

right|thumb|300px|अधिकांश बलोच राष्ट्रवादी और पाकिस्तान से अलग होने के समर्थक समूह इसी ध्वज का उपयोग करते हैं। जुम्मा खान मारी ने सन २००३ में इस ध्वज की डिजाइन की थी।

बलूचिस्तान (पाकिस्तान) के कुछ बलूच निवासी खुद को पाक के अधीन नहीं रखना चाहते। **बलोच राष्ट्रवाद** उनके अलग देश बनाने की चाह का नतीज़ा है।
[right|thumb|300px|बलूचिस्तान का ध्वज, जिसे [बलूच मुक्ति सेना ने बलूचिस्तान के राष्ट्रीय ध्वज के रूप में प्रस्तुत किया और उपयोग कियाइ किया। वर्तमान में यह ध्वज बलोच क्षेत्र में स्वतंत्रता आंदोलन के लोकप्रिय प्रतीकों में से एक है।]]

## प्रमुख नेता

### अकबर खान बुगती
बलोच राष्ट्रवादी नेता अकबर खान बुगती की पाकिस्तानी सेना द्वारा 2006 में हत्या कर दी गई थी। इस अभियान का आदेश जनरल परवेज़ मुशर्रफ ने दिया था जो तब देश के सैन्य प्रमुख और राष्ट्रपति दोनों थे। कालांतर में मुशर्रफ का शासन समाप्त होने के बाद अगली सरकार द्वारा 13 जून 2013 को इस हत्या के सिलसिले में उन्हें गिरफ्तार कर लिया गया।

### महरंग बलोच

## इन्हें भी देखें
*बलूचिस्तान (पाकिस्तान)
*बलूचिस्तान संघर्ष
*बलोच लोग
*बलोच भाषा और साहित्य
*सिन्धी राष्ट्रवाद
*नायेला क़ादरी बलोच
*पाकिस्तान के अलगाववादी आन्दोलन

## सन्दर्भ

## बाहरी कड़ियाँ
*बलूचिस्तान के संघर्ष और पाकिस्तान के फौजी दमन की पूरी कहानी

श्रेणी:पाकिस्तान
श्रेणी:बलूचिस्तान
श्रेणी:बलोच राष्ट्रवाद
बलोच

* बलोच भाषा और साहित्य
* बलोच राष्ट्रवाद
* बलूचिस्तान के निवासी या चीज़ें
* गुल बलोच, पंजाबी भाषा की एक फ़िल्म है जो 1944 में प्रदर्शित हुई
बिली बोडेन

thumb|right|बिली बोडेन
**ब्रेंट फ्रेजर "बिली" बोडेन** (जन्म 11 अप्रैल,1963) न्यूजीलैंड से एक अंतर्राष्ट्रीय क्रिकेट अंपायर है। गठिया वात से पीड़ित होने से पहले वे एक खिलाड़ी थे और इसीलिये उन्होंने अंपायरिंग शुरू कर दी। अपने नाटकीय संकेतन शैली के लिए वे विशेष रूप से जाने जाते हैं जिसमे आऊट के संकेत के लिए "कयामत की कुटिल उंगली" शामिल है।

## कॅरियर
मार्च 1995 में बोडेन ने न्यूजीलैंड और श्रीलंका के बीच हैमिल्टन में पहला एक दिवसीय अंतरराष्ट्रीय मैच औपचारिक रूप से निभाया। मार्च 2000 में उन्हें एक मैदान पर अपने पहले टेस्ट मैच के अंपायर के रूप में नियुक्त किया गया और 2002 में उन्हें अंतर्राष्ट्रीय अंपायर की अमीरात पैनल में शामिल कर लिया गया। एक साल बाद उन्हें दक्षिण अफ्रीका में क्रिकेट विश्व कप के अंपायर के लिए आमंत्रित किया गया और भारत एवं ऑस्ट्रेलिया के बीच खेले जाने वाले फाइनल मैच में चौथे अंपायर के रूप में चुना गया। इसके फौरन बाद उन्हें आईसीसी (ICC) अंपायर के अमीरात के एलीट पैनल के सदस्य के रूप में विधिवत पदोन्नत कर दिया गया, जिसके वे अब भी सदस्य हैं। विश्व कप क्रिकेट 2007 के फाइनल में चौथे अंपायर के रूप में उन्होंने अपनी भूमिका दोहराई और गलत निर्णय के कारण मैच अनिश्चयता के अंधेरे में समाप्त हुआ। बोडेन 2006 में हुए ब्रिस्बेन के एशेज टेस्ट में एक घटना में उलझ गए जब स्क्वेयर लेग क्षेत्ररक्षण की जगह पर खड़े गेरेंट जोन्स की एक गेंद की चोट से जमीन पर गिर पड़े. जनवरी 2007 में, बोडेन हैमिल्टन में न्यूजीलैंड और श्रीलंका के बीच खेले जाने वाले मैच की औपचारिक अम्पायरिंग करते हुए 100 वें एकदिवसीय के सबसे कम उम्र के अंपायर बन गए, जो उनके 1995 में पहले वनडे के बिल्कुल अनुकूल था। कुछ दिनों के बाद साइमन टॉफेल का रिकॉर्ड इससे बेहतर हो गया।

## संकेत
अपनी गठिया संधिवात (disease)की वजह से, बोडेन के लिए किसी बल्लेबाज को पारंपरिक फैशन से सिर के साथ एक सीध में सूचकांक उंगली ऊपर उठा कर आउट का संकेत देना बहुत दर्दनाक था, और इस कारण ही "कयामत की कुटिल उंगली" का प्रयोग होने लगा। अन्य कई संकेतों में भी उन्होंने अपने तिरछे संकेतो का प्रयोग किया है, जिसमे चौके के लिए झाड़ू से "कणों को बुहारने" जैसी बांहों को लहराकर संचालन एवं छक्के के लिए "दोनो हाथों की तर्जनियों को टेढ़ी कर छह चरण में फुदकाकर संकेत करना शामिल है। टेस्ट मैचों में उनके संकेत शांत और गंभीर, एकदिवसीय मैचों में आकर्षक और निश्चित तथा ट्वेंटी -20 में भड़कीले रहे हैं। उनके व्यवहार ने प्रशंसकों और आलोचकों दोनों को एक समान ही आकर्षित किया है। मार्टिन क्रो ने उन्हें मसख़रा बोजो के नाम से उन्हें आभूषित किया है और कम से कम एक भाष्यकार ने कहा है कि उन्हें याद रखना चाहिए कि क्रिकेट खिलाड़ियों के लिए हैं नकि अंपायर के लिए. हालांकि उनके लिए यह सुझाव भी पेश किया गया है कि संधिवात की वजह से उन्हें अपनी ही संकेत शैली अपनाने की जरूरत है, क्योंकि उन्हें अपने शरीर के तरल पदार्थ को बरकरार बनाए रखना जरूरी है।

## अंतर्राष्ट्रीय अंपायरिंग सांख्यिकी
4 मार्च 2011 तक:

**पुरस्कार**

* 100 एक दिवसीय (ओडीआइज़) के लिए आईसीसी (ICC) ब्रौन्ज़ बेल्स अवॉर्ड.

## सन्दर्भ


## बाहरी कड़ियाँ
* क्रिकइन्फो पर बिली बौडेन.
*  - बिज ब्रिगेड के पोडकास्ट साइट

श्रेणी:1963 में जन्मे लोग
श्रेणी:जीवित लोग
श्रेणी:न्यूज़ीलैंड के क्रिकेट खिलाड़ी
श्रेणी:वेस्टलेक बॉयज़ हाई स्कूल के पूर्व छात्र
श्रेणी:न्यूज़ीलैंड के वनडे क्रिकेट खिलाड़ी
श्रेणी:न्यूजीलैंड के टेस्ट क्रिकेट अंपायर
श्रेणी:न्यूजीलैंड के एक दिवसीय अंतरराष्ट्रीय क्रिकेट अंपायर